Diari Oficial de la Generalitat Valenciana


Sumari del DOGV 5678, del 11-01-2008 (2008/214)

Resolució del conseller de Medi Ambient, Aigua, Urbanisme i habitatge per a l'aprovació definitiva del programa d'actuació integrada, que incorpora projecte d'urbanització, del sector «Horts de Llevant II» de Villanueva de Castellón.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5678

Data del DOGV
:   11-01-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/214


Data del document
:   12-12-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Castelló
    * pla d'urbanisme

Resolució del conseller de Medi Ambient, Aigua, Urbanisme i habitatge per a l'aprovació definitiva del programa d'actuació integrada, que incorpora projecte d'urbanització, del sector «Horts de Llevant II» de Villanueva de Castellón. [2008/214]  
Vist l'expedient relatiu al Programa d'Actuació Integrada del Sector Horts de llevant II de Villanueva de Castellón, promogut per la Generalitat, per mitjà de l'Institut Valencià de Habitatge, SA. I de conformitat amb els següents  
Antecedents  
Primer. En conveni subscrit entre l'Institut Valencià de Habitatge, SA. I l'Ajuntament de Castelló de la Ribera (hui denominat Villanueva de Castellón) el 22 d'octubre de 2004, es va estipular la planificació urbanística, gestió i execució de l'àmbit de sòl urbanitzable identificat com a Sector «Horts de llevant II», del Pla General de Castelló de la Ribera, aprovat definitivament el 31 de gener de 1989. El referit document comprenia també el conjunt d'accions necessàries perquè, des del sector públic, s'oferiren parcel·les urbanitzades a preu taxat, destinades fonamentalment a la construcció de vivendes subjectes a algun règim de protecció pública.  
Segon. Fent ús de les facultats que l'article 89 de la Llei 16/2005, de 30 de desembre, de la Generalitat, Urbanística Valenciana (LUV) atribuïx a l'administració autonòmica per a elaborar i promoure per Gestió Directa autonòmica Plans Parcials i Programes, l'Institut Valencià de Habitatge, SA, com a empresa pública de la Generalitat, adscrita a la conselleria de Territori i Habitatge, va elaborar el Programa per al desenvolupament d'Actuacions Integrades del Sector «Horts de llevant II» de Villanueva de Castellón. El Programa incorpora, formant part de la seua alternativa tècnica, el Projecte d'Execució per a la Urbanització d'eixe àmbit.  
Tercer. El Programa d'Actuació Integrada s'ha formulat en desplegament de les previsions contingudes en el Plans Parcial amb Homologació Sectorial Modificativa del Sector de constant referència, el qual va ser aprovat definitivament mitjançant Resolució de data 23 de gener de 2007, del conseller de Territori i Habitatge.  
El sector objecte de desenvolupament es troba situat a l'est del nucli. Limita pel sud amb el sòl urbà ja consolidat, per l'oest amb la via fèrria València-Villanueva de Castellón de Ferrocarrils de la Generalitat, pel nord amb sòl classificat com no urbanitzable pel planejament vigent, i per l'est amb l'antic traçat del ferrocarril denominat «Via morta», transformat en ronda de circumval·lació del municipi.   
Este sector delimitat de forma discontínua inclou, a més, la superfície escolar necessària per a completar el Col·legi Públic Severi Torres; superfície ja classificada com a sòl urbà en les normes subsidiàries.  
Així mateix, s'incorpora com a superfície adscrita el sòl necessari per a la connexió viària entre el sector i el carrer ronda Racó de Xifre.  
El Sector Horts de llevant II té una superfície total de 61.335,75 m², comprenent 57.464,73 m² de sòl urbanitzable, 2.479,43 m² de sòl dotacional escolar centre Servei Torres i 1.391,59 m² de xarxa primària adscrita.   
Compta amb una edificabilitat total de 47.955,32 m²t, sent l'edificabilitat de les parcel·les vinculades a habitatge protegida de 21.511 m²t, la qual cosa representa un número aproximat de 215 vivendes protegides, d'un total de 388. Esta dada té el seu reflex en el Pla que consta en l'apartat V.2 «ordenació detallada», del Programa per al Desenvolupament d'Actuació Integrada.   
Quart. Amb data 27 de febrer de 2007, la directora general d'Ordenació del Territori de la conselleria de Territori i Habitatge va acordar sotmetre a informació pública per vint dies el Programa d'Actuació Integrada del Sector «Horts de llevant II» de Villanueva de Castellón, que incorpora projecte d'urbanització del referit Sector. Tal anunci va ser publicat en el DOCV núm. 5.470 de 14 de març de 2007 i en el diari d'informació general «llevant» de 22 de març de 2007.  
Durant el tràmit d'informació pública, la documentació diligenciada va estar depositada per a la seua consulta pública en l'Ajuntament de Villanueva de Castellón, i en la seu del IVH, SA, a València.   
Així mateix, en compliment del que establixen els articles 164.1 de la LUV i 272 del Decret 67/2.006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística, es va remetre notificació formal i individualitzada als interessats i als que constaven en el Cadastre com a titulars de drets afectats per l'actuació, procedint-se a continuació a efectuar publicació edictal i oficial, respecte de les notificacions tornades o que va ser impossible practicar, segons el que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, publicació que es va verificar en el DOCV núm. 5548, de 4 de juliol de 2007.  
Quint. Durant el període d'informació al públic, s'han presentat 5 escrits d'al·legacions pels afectats següents:  
1r. Antoni Vizcaíno Puche, en representació de la mercantil Inversiones Urbanísticas Sociedad Patrimonial, SL.: Registre d'entrada Ajuntament de Villanueva de Castellón núm. 2.495, de data 3/4/2007 (R.E. IVH, SA núm. 6869 de 18/6/2007) i al·legació amb registre d'Entrada en l'IVH, SA NÚM. 6879, de data 18/6/2007.  
2n. Lluïa Buitrago Peris: Registre d'entrada Ajuntament de Villanueva de Castellón núm. 2.672, de data 11/4/2007.  
3r. José Alberto Escriga Frabra, en representació d'Urbanitzadora Horts de llevant II, SL.: Registre d'entrada Ajuntament de Villanueva de Castellón núm. 2.851, de data 18/4/2007.  
4t. conselleria d'Economia, Hisenda i Ocupacio, amb registre d'entrada en l'IVH, SA 29/06/2007, núm. 7.370 i 27/07/2007, núm. 8296.  
5t. Séquia Real Escalona, amb Registre d'Entrada IVH, SA Núm. 7809, el 13 de juliol de 2007.  
I sense que tinguen la consideració d'al·legacions, l'Ajuntament de Villanueva de Castellón va emetre Certificat de la Resolució de 14/5/2007 de l'Alcaldia de la corporació, per la qual es subscriu l'informe emés per l'arquitecta municipal de data 18 d'abril de 2007, dictaminat favorablement per la Comissió Informativa d'Urbanisme, Medi Ambient, Servicis municipals en sessió de 10 de maig de 2007, el qual ha tingut entrada en el Registre de l'IVH, SA Núm. 6.807 de data 18 de juny de 2007.  
Tal com certifica el secretari de l'Ajuntament en data 17 d'abril de 2007, el Programa d'Actuació Integrada i Projecte d'Urbanització han estat exposats al públic durant el termini de vint dies.  
Sext. Basant-se en els antecedents exposats, conclòs el tràmit d'informació pública i previ estudi i anàlisi dels escrits d'al·legacions presentats en temps i forma, per tècnics de l'IVH, SA S'ha efectuat informe d'al·legacions de data 29 de novembre de 2007, el qual obra incorporat a l'expedient administratiu com a document núm. 19.  
Fonaments de dret  
I. La Generalitat, a través d'empreses de capital íntegrament públic, en exercici de les seues competències sectorials, pot promoure, per Gestió Directa, l'execució d'actuacions urbanístiques, en aplicació del que disposen els articles 22.2, 117.4, 119.2 i 89 de la LUV i 269 del ROGTU.  
II. La tramitació i aprovació de Programes d'execució directa a càrrec d'administració no municipals està regulada en l'article 89 de la LUV, que es remet a les regles pròpies dels Plans Especials, regulat en l'article 96 LUV, que així mateix es remet a l'art. 83, aplicant-se el procediment de tramitació d'urgència de l'article 100 de l'esmentada llei.   
Així, segons disposa l'article 89 LUV, l'aprovació provisional correspondrà a la conselleria titular de la competència sectorial, i la resolució d'aprovació definitiva correspondrà al titular de la conselleria competent en urbanisme. Per la seua banda, l'art. 273 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística, determina que quan es tracta de gestió directa autonòmica la competència per a l'aprovació correspon a l'òrgan competent de la conselleria titular de la competència sectorial, açò és, la de Medi Ambient, Aigua, Urbanisme i Habitatge (article 12 del Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat).  
III. El Programa complix els objectius que s'arrepleguen en l'article 124 de la LUV, i es desenvolupa conforme als articles de la Llei Urbanística Valenciana que identifiquen i donen substantivitat pròpia a la Gestió Directa, articles 117.4, 119.2, 125.4, 128, 165.4 i la resta de concordants de la LUV, així com els articles 268 a 275 i 383.4 del ROGTU.  
IV. El conseller de Medi Ambient, Aigua, Urbanisme i Habitatge és l'òrgan competent per a l'aprovació definitiva d'este expedient, d'acord amb el que preveu l'article 6.e) del Decret 162/2007, de 21 de setembre, del Consell, pel qual s'aprova el Reglament dels Òrgans territorials i Urbanístics de la Generalitat.  
Vistos els preceptes legals citats i la resta de de pertinent aplicació, de conformitat amb l'acord de la directora general de Habitatge i Projectes Urbans, resolc:  
Primer  
Estimar o desestimar, totalment o parcialment, les al·legacions formulades conforme a l'informe emés per tècnics de l'IVH, SA, i que obra en l'expedient administratiu.  
Segon  
Aprovar definitivament el Programa per al Desenvolupament d'Actuació Integrada per Gestió Directa del Sector Horts de llevant II de Villanueva de Castellón, que incorpora Projecte d'Urbanització.  
Tercer  
Adjudicar la condició d'Agent Urbanitzador a l'Institut Valencià de Habitatge SA. En qualitat d'empresa pública dependent de la conselleria de Medi Ambient, Aigua, Urbanisme i Habitatge.  
Quart  
Notificar la present resolució a tots els propietaris afectats i publicar els preceptius anuncis.  
Contra la present resolució, que posa fi a la via administrativa, es podrà interposar recurs potestatiu de reposició davant del conseller de Medi Ambient, Aigua, Urbanisme i Habitatge en el termini d'un mes, comptat des de l'endemà a la notificació de la mateixa, d'acord amb el que establix els articles 116.1 i 117.1 de la Llei 4/1999 de modificació de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú; o bé, recurs contenciós administratiu davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptats des de l'endemà a la notificació de la mateixa, de conformitat amb el que disposa l'article 46.1 de la Llei 29/1998, de 13 de juliol, reguladora de la Jurisdicció Contenciosa Administrativa. Tot això, sense perjuí que puga exercitar qualsevol altre recurs que estime oportú.  
València, 12 de desembre de 2007.- El conseller de Medi Ambient Aigua, Urbanisme i Habitatge: José Ramón García Antón.